Kirjanpitoaineistolle on laissa määritetty vähimmäissäilytysaika, mutta yrityksellä voi olla tarvetta säilyttää aineistoa pidempäänkin. Vähimmäissäilytys ajat ovat: Tositteet: 6 vuotta sen kalenterivuoden lopusta jona tilikausi on päättynyt. Eli 30.6.2020 päättyneen tilikauden tositteita pitää säilyttää vähintään 31.12.2026 asti. Tositteina pidetään laskuja sekä muita tositteita sekä liiketapahtumia koskevaa kirjeenvaihtoa. Tilinpäätös, kirjaukset, tililuettelo sekä luettelo kirjanpidoista ja aineistoista: 10 vuotta tilikauden päättymisestä, eli 30.6.2020 päättyneen tilikauden aineistot pitää säilyttää vähintään 30.6.2030 asti.